Tavaran kuvaus Luokittelu (CN-koodi) Perusteet

(1) (2) (3)

1. Nestekidenäyttöinen värimonitori, jonka kuvaruudun läpimitta on 38,1 cm (15″) ja jonka leveys on 34,5 cm, korkeus 35,3 cm ja syvyys 16,5 cm (kuvasuhde 5:4) ja jossa — kuvan erottelukyky on enintään 1 024 × 768 kuvapistettä virkistystaajuuden ollessa 75 Hz — kuvapisteen koko on 0,279 mm. Tuotteessa on ainoastaan 15-nastainen mini D-sub-liitäntä: Se on tarkoitettu toimimaan ainoastaan nimikkeeseen 8471 luokiteltavan tuotteen kanssa. 8471 60 80 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 84 ryhmän 5 huomautuksen B kohdan ja CN-koodien 8471, 8471 60 ja 8471 60 80 nimiketekstien mukaisesti. Tuotetta ei voida luokitella nimikkeeseen 8531, sillä sen tehtävä ei ole näkyvien merkkien antaminen merkinantotarkoituksessa (ks. harmonoidun järjestelmän nimikettä 8531 koskevien selittävien huomautusten D kohta). Monitori on tarkoitettu vastaanottamaan signaaleja automaattisten tietojenkäsittelyjärjestelmien keskusyksiköstä. Tuotteella voidaan myös toistaa sekä video- että äänisignaaleja. Kun kuitenkin otetaan huomioon tuotteen koko ja se, että sillä voidaan vastaanottaa signaaleja vain rajallisesti muista lähteistä kuin automaattisesta tietojenkäsittelylaitteesta kortin kautta ilman videosignaalin käsittelymahdollisuutta, sitä pidetään yksinomaan tai pääasiallisesti automaattisissa tietojenkäsittelyjärjestelmissä käytettävänä tuotteena.

2. Nestekidenäyttöinen värimonitori, jonka kuvaruudun läpimitta on 50,8 cm (20″) ja jonka leveys on 47,1 cm, korkeus 40,4 cm, syvyys 17,4 cm (kuvasuhde 16:10) ja jossa — näytön kuvapistetiheys on 100 dpi — kuvapisteen koko on 0,25 mm — kuvan erottelukyky on enintään 1 680 × 1 050 kuvapistettä — kiinteä kaistanleveys on 120 MHz. Tämä tuote on suunniteltu korkealaatuisen grafiikan (CAD/CAM-järjestelmä) tuottamiseen sekä videokuvan muokkaukseen ja tuottamiseen. Tuotteessa on DVI-liitäntä, jonka avulla sillä voidaan toistaa automaattisesta tietojenkäsittelyjärjestelmästä tulevia signaaleja sellaisen grafiikkakortin kautta, jolla voidaan käsitellä videosignaaleja (esim. videofilmien muokkausta ja tuottamista varten). Tuotteella voidaan myös toistaa tekstejä, laskentataulukoita, esityksiä jne. 8528 21 90 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 84 ryhmän 5 huomautuksen B ja E kohdan ja CN-koodien 8528, 8528 21 ja 8528 21 90 nimiketekstien mukaisesti. Tuotetta ei voida luokitella alanimikkeeseen 8471 60, koska monitoria ei käytetä yksinomaan tai pääasiallisesti automaattisissa tietojenkäsittelyjärjestelmissä (ks. 84 ryhmän 5 huomautuksen B kohta). Tuotetta ei voida luokitella nimikkeeseen 8531, sillä sen tehtävä ei ole näkyvien merkkien antaminen merkinantotarkoituksessa (ks. harmonoidun järjestelmän nimikettä 8531 koskevien selittävien huomautusten D kohta). Tuote on tarkoitettu toistamaan videosignaaleja grafiikan tuottamista tai videokuvan muokkaamista ja tuottamista varten CAD/CAM-järjestelmässä tai videoeditointijärjestelmässä (ks. 84 ryhmän 5 huomautuksen E kohta).

3. Nestekidenäyttöinen värimonitori, jonka kuvaruudun läpimitta on 54 cm (21″) ja jonka leveys on 46,7 cm, korkeus 39,1 cm, syvyys 20 cm (kuvasuhde 4:3) ja jossa — kuvan erottelukyky on enintään 1 600 × 1 200 kuvapistettä virkistystaajuuden ollessa 60 Hz — kuvapisteen koko on 0,27 mm. Tuotteessa on seuraavat liitännät: — 15-nastainen mini D-sub — DVI-D, — DVI-I, — audio tulo/lähtö. Tuotteella voidaan toistaa signaaleja, jotka ovat eri lähteistä, kuten suljetun piirin televisiojärjestelmästä, DVD-soittimesta, videokamerasta tai automaattisesta tietojenkäsittelylaitteesta. 8528 21 90 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 84 ryhmän 5 huomautuksen ja CN-koodien 8528, 8528 21 ja 8528 21 90 nimiketekstien mukaisesti. Tuotetta ei voida luokitella alanimikkeeseen 8471 60, koska monitoria ei käytetä yksinomaan tai pääasiallisesti automaattisissa tietojenkäsittelyjärjestelmissä (ks. 84 ryhmän 5 huomautus) vaan sillä voidaan toistaa signaaleja useista eri lähteistä. Tuotetta ei voida luokitella nimikkeeseen 8531, sillä sen tehtävä ei ole näkyvien merkkien antaminen merkinantotarkoituksessa (ks. harmonoidun järjestelmän nimikettä 8531 koskevien selittävien huomautusten D kohta).